เมื่อ2วันก่อนได้ไปพบแพทย์เนื่องจาก มีเลือดไหลออกมาจากช่องคลอด คุณได้ตรวจให้แล้วและได้วินิจฉัยว่าเป็น ปากมดลูกอักเสบ และได้จ่ายยามาทาน แต่ตอนนี้ยังทานไม่หมด สังเกตุว่ามีเลือดไหลออกมา คล้ายกับประจำเดือน ซึ่งก่อนไปตกขาวเป็นสีน้ำตาลมีกลิ่น จึงอยากทราบว่า ที่มีเลือดไหลออกมาจากช่องคลอดจะเกี่ยวกับตัวยาที่คุณให้มาหรือไม่คะ
สวัสดีค่ะ การมีเลือดออกกระปริดกระปรอย สามารถเกิดได้จากหลายสาเหตุ เช่น ภาวะแทรกซ้อนจากการตั้งครรภ์ ภาวะฮอร์โมนเพศหญิงไม่สมดุลมักพบในวัยรุ่นที่เริ่มมีประจำเดือน หรือวัยใกล้หมดประจำเดือน ผลข้างเคียงของยาคุมกำเนิด ความเครียด เนื้องอกในมดลูก มดลูกหรืออุ้งเชิงกรานอักเสบ เป็นต้นจากที่เล่ามา เลือดที่ออกนั้น คิดว่าไม่ได้เกิดจากยาที่แพทย์จ่ายให้นะคะ อาจเป็นความเครียดของร่างกาย หรืออาจมีมดลูกอักเสบร่วมด้วยจึงมีเลือดไหลออกค่ะแนะนำให้รับประทานยาที่แพทย์จ่ายให้ครบ และติดตามการรักษากับแพทย์ที่ดูแลอีกทีนะคะ